
Lisa 1
Tehniline kirjeldus
Lastekaitsetöötajate koolituse „Lapse abivajaduse hindamine“ ruumi rent, tehnika ja toitlustus kahele grupile 22.09.2026 ja 04.11.2026 Tallinnas
		
1. Teenuse eesmärk ja sihtgrupp.
1.1. Koolitusel „Lapse abivajaduse hindamine“ osalevad kohalike omavalitsuste lastekaitsetöötajad, lastekaitse valdkonna juhid ja teised laste heaolu valdkonnas töötavad spetsialistid üle Eesti. 
1.2. Teenuse eesmärk on tagada esitlustehnikaga ruum koos toitlustamisega kahele erinevale koolitusgrupile koolituse läbiviimiseks Tallinnas. Esimene grupp toimub 22.09.2026 ja teine grupp 04.11.2026.

2. Teenuse sisu.
2.1. Hange hõlmab endas ruumi renti, koolituse läbiviimiseks vajaliku tehnika tagamist, ja osalejate toitlustust.
2.2. Koolituspäeva ajakava mõlemal päeval: 
08.45-09.30 ettevalmistavad tegevused; 
09.30-10.00 saabumine ja tervituskohv; 
10.00-11.30 koolitus; 
11.30-11.45 kohvipaus; 
11.45-13.15 koolitus; 
13.15-14.00 lõuna; 
14.00-15.30 koolitus; 
15.30-15.45 kohvipaus; 
15.45-16.30 koolitus.
2.2.1. Tellijal on õigus muuta koolituse kellaaegu, osalejate arvu, ruumipaigutust ning anda teada toiduerisused hiljemalt viis päeva enne koolituse planeeritud toimumisaega.
2.3. Osalejaid on ühes grupis 15 inimest, sh kaks koolitajat ja üks korraldaja.

3. Nõuded toimumiskohale.
3.1. Toimumiskoht peab asuma ühistranspordi ametlikust peatusest maksimaalselt indikatiivselt 10 minutilise jalutustee kaugusel. 
3.2. Toimumiskoht peab võimaldama pakkuda toitlustust samas hoones. 
3.3. Ruum peab vastama töötervishoiu ja tööohutuse seaduses sätestatud töötervishoiu ja -ohutuse nõuetele. 
3.4. Teenuse osutaja peab tagama osalejatele ruumi ajavahemikul kell 8.45-17.00.

4. Nõuded koolitusruumile.
4.1. Koolitusruumi suurus peab võimaldama mahutada vähemalt 20 osalejat koos koolitajatega. 12 osalejat istuvad U-kujuliselt paigutatud laudade taga. Ruum peab olema piisavalt avar, et koolitajad saaksid vabalt liikuda ja osalejatega suhelda.
4.2. Ruumis peab olema kahele koolitajale eraldi laud, mis on projektori või digitaalse ekraani vahetus läheduses. Lisaks läheduses üks laud koolitajatele materjalide jaoks ja veel üks laud ukse lähedal ruumis sees registreerimislehe jaoks.
4.3. Ruumis peab olema koolituse korraldamiseks sobilik akustika (ei tohi kajada) ning samal ajal peab heliisolatsioon tõkestama kõrvaliste helide ruumi levimist.
4.4. Koolitusruum peab olema varustatud reguleeritava ventilatsiooni- ja küttesüsteemiga ning loomuliku päevavalgusega.
4.5. Ruumis peab olema tasuta ja piiramatu WiFi.
4.6. Koolitusruumi läheduses peab olema WC kasutamise võimalus. 
4.7. Koolitusruumis või selle läheduses peab olema võimalik ülesse seada vee- ja kohvilauad, mida saavad osalejad mistahes ajal koolituspäeva raames kasutada.

5. Nõuded tehnikale.
5.1. Ruum peab olema varustatud kvaliteetse projektori või digitaalse ekraaniga, mille tehnilised näitajad ja mõõtmed on vastavuses ruumi suuruse ning osalejate arvuga, tagades esitletava materjali selge loetavuse kõigile ruumis viibijatele.
5.2. Teenuse osutaja peab tagama koolitajale slaidiklikkeri.
5.3. Teenuse osutaja peab tagama pabertahvli ja markerite olemasolu ruumis, märkmepaberid ja kirjutusvahendid osalejatele.
5.4. Teenuse osutaja peab tagama vajadusel kohese tehnilise abi kõikidel koolituspäevadel.

6. Nõuded toitlustusele.
6.1. Toitlustuse peab korraldama läbivalt plastikuvabalt, eelistama kohalikku toorainet, joogiks pakkuma maitsestatud ja maitsestamata kraanivett, sh koolitajale.
6.2. Toitlustus peab olema tagatud neljal erineval pausil mõlemal päeval vastavalt  koolituspäeva ajakavale: 
6.2.1. Hommikusel tervituskohvil (suupisted 150-180 g): soolane suupiste (võileib/pirukas/lavaširull vms), magus suupiste (väike saiake/kohuke/koogilõik vms).
6.2.2. Esimesel pausil: hommikusest pausist järelejäänud toit.
6.2.3. Lõunasöök: soe toit (praad/buffee vms), magustoit, kohv, tee, piim (taimne- ja lehmapiim), suhkur/mesi, maitsevesi.
6.2.4. Teisel pausil (suupisted 40-70 g): puuviljavaagen, küpsised. 
6.3. Joogivee, kohvi ja tee (sh suhkur, mesi, piim, sidrun) kättesaadavus peab olema osalejatele tagatud katkematult kogu sündmuse vältel (nn püsiv kohvi- ja veejaam).
6.3.1. Kohvi juures peab olema tagatud lisaks lehmapiimale ka laktoositalumatutele ning taimetoitlastele sobiv piim.
6.4. Toiduohutuse nõudeid arvestades peavad säilivuskindlad suupisted ja joogid olema kättesaadavad ürituse lõpuni.
6.5. Menüü võib olla kahel kuupäeval sarnane, sest tegemist on erinevate osalejate gruppidega.
6.6. Tellija teavitab teenuse osutajat täpsest inimeste arvust vähemalt 5 tööpäeva enne koolituspäeva. 
6.7. Teenuse osutaja kinnitab Tellija menüü ja toiduvalikud vähemalt 5 tööpäeva enne koolituspäeva.
6.8. Tellijal on õigus teha menüüs muudatusi kokkuleppel pakkujaga (sh peab teenuse osutaja pakkuma vajadusel taimetoitlastele, laktoosi- ja gluteenitalumatutele sobivat toitlustust). Toidueelistustega inimeste arvu kinnitab Tellija vähemalt 5 tööpäeva enne koolituspäeva algust.

7. Hinnapakkumus 
7.1. Hinnapakkumusse palume arvestada kõik toitlustamise ja koolitusruumi kasutamisega seotud kulud (sh ettevalmistamine, koristamine jne) ning tuua välja eraldi toitlustamise, teeninduse ja koolitusruumi kasutamise maksumus käibemaksuta ja käibemaksuga, ühe koolituspäeva kogumaksumus ning 22.09. ja 04.11.2026 maksumuste kogusumma.
7.2. Hinnapakkumises peavad toitlustuse osas olema näidatud nii ühe osaleja maksumused kui kogu grupi maksumused.
7.3. Edukaks osutub hinnapakkumus, mis vastab pakkumuskutses esitatud tingimustele ja mille kogumaksumus käibemaksuta on madalaim.  


8. Arve
8.1. Arve tasumine toimub koolituspäeva järgselt e-arve alusel. Maksetähtajaks on 14 tööpäeva alates arve esitamise kuupäevast.
8.2. Arvel palume tuua eraldi välja teenused ja nende maksumus (toitlustus, ruumirent, teenindus jne).
8.3. Arvele palume märkida:
8.3.1. Maksja andmed:
a.	Sotsiaalkindlustusamet, laste heaolu osakond;
b.	Paldiski mnt 80, 15092 Tallinn;
c.	Registrikood 7000 1975.
8.3.2. Info sündmuse kohta: „Lapse abivajaduse hindamine“ toitlustus ja ruum 
            22.09.2026 või 04.11.2026
8.3.3. Toitlustamise ja koolitusruumi kasutuse maksumus (eraldi ja koos) kokku 
            käibemaksuta ja käibemaksuga. 
8.3.4. Kontaktisikuks Anu Jalakas.

